Jannik Sinner a ajuns în optimi la Roland Garros, după trei seturi identice
Jucătorul italian de tenis Jannik Sinner (2 ATP, cs 2), a acces în optimile de finală ale turneului de Mare Şlem de la Roland Garros.
Sinner îl va întâlni pe Corentin Moutet sau Sebastian Ofner
El l-a învins în trei seturi identice, 6-4, 6-4, 6-4, pe rusul Pavel Kotov (56 ATP). Sinner, în vârstă de 22 de ani, campionul de la Australian Open, s-a impus după aproape două ore şi jumătate de joc şi a ajuns la zece victorii consecutive în competiţiile de Mare Şlem.
Pe zgura pariziană, nu au mai fost vizibile problemele fizice care l-au făcut să se retragă de la turneul ATP Masters 1.000 de la Madrid şi să nu participe la cel de la Roma.
Următorul adversar al italianului va fi francezul Corentin Moutet sau austriacul Sebastian Ofner.